 Sidoo kale waxaa lagu soo dhaweeyey Mikrofoonka Engineer Ibraahim Xasan Daahir oo dhawaan ka soo laabtay dhulkii Hooyo ee Somaliland wuxuu ibraahim halkaasi ka jeediyey qudbad qiimo iyo qaayo mudan oo runtii hoos u taabatay waayaha iyo xaaladda guud ee dalkii Hooyo Somaliland ku sugna wakhtiyadii uu joogay, Ibraahim wuxuu ku bilaabay hadalkiisa taariikhdii dheerayd ee Somaliland jiritaankeedu soo martay iyo weliba wacdigii iyo caqabadahii Somaliland lala soo maray, Wuxuu ibraahim taabtay horumarka uu dalku gaadhay isaga oo ka hadlay ilaha horumarineed ee uu dalku gaadhay sida nabad gelyada,Isgaadhsiinta,waxbarashada iyo qodobo kale, wuxuu ku soo gebo gebayeeyey dardaaran iyo waano uu usoo jeediyey ardayda markay waxbarashadooda dhamaystaan in dalkii dib loogu laabto si cilmiga dalkii loogu maal geliyo. 